జగ్గారెడ్డి కుటుంబసభ్యుల పేర్లతో ఇతరులను అమెరికా తీసుకెళ్లారని, మానవ అక్రమ రవాణాకు పాల్పడ్డారని.. పక్కా ఆధారాలతోనే ఆయనను అరెస్ట్ చేసినట్లు నార్త్‌జోన్ డీసీపీ సుమతి తెలిపారు. మంగళవారం (సెప్టెంబరు 11) మీడియా సమావేశంలో ఆమె మాట్లాడుతూ.. జగ్గారెడ్డి గుజరాత్‌కు చెందిన ముగ్గురుని.. తన కుటుంబ సభ్యుల పేరుతో అక్రమంగా అమెరికాకు పంపారని, ఇందుకుగాను వారి నుంచి రూ. 15 లక్షలు తీసుకున్నారని ఆమె తెలిపారు. రాజకీయ కక్ష సాధింపులో భాగంగానే జగ్గారెడ్డిని అరెస్ట్‌ చేశారన్న ఆరోపణలను ఆమె ఖండించారు.
సికింద్రాబాద్‌ మార్కెట్‌ పీఎస్‌కు వచ్చిన ఫిర్యాదు మేరకు.. విచారణ చేయగా మానవ అక్రమ రవాణాకు సంబంధించి పక్కా ఆధారాలు లభించినట్లు ఆమె స్పష్టం చేశారు. ఆధార్ ఆధారంగా కేసును ఛేదించామన్నారు. జగ్గారెడ్డి భార్య నిర్మలకు పాస్‌పోర్టు ఉన్నా ఫొటో మార్చారని, కూతురు జయలక్ష్మి, కుమారుడు భరత్‌సాయిరెడ్డి పుట్టిన తేదీలను తప్పుగా చూపారని తెలిపారు. జగ్గారెడ్డి 2004లో పిల్లల పేరిట నకిలీ పాస్‌పోర్టులు సంపాదించారని ఆమె తెలిపారు. ఇందుకు బ్రోకర్‌ మధు జగ్గారెడ్డికి సహకరించాడని డీసీపీ తెలిపారు. ఈ నకిలీ పాస్‌పోర్టులతోనే వీసా సంపాదించినట్లు ఆమె తెలిపారు. 2016 జనవరిలో జగ్గారెడ్డి కొత్త పాస్‌పోర్టు పొందారని డీసీపీ సుమతి తెలిపారు.
జగ్గారెడ్డిపై ఐపీసీ 419, 420, 467, 468, 471, 370 సెక్షన్లతో పాటు పాస్‌పోర్టు చట్టం 1967 సెక్షన్ 12, ఇమ్మిగ్రేషన్ చట్టం 1983 సెక్షన్ 24 కింద కేసు నమోదు చేశామన్నారు. అన్ని కేసులకు సంబంధించి అధికారిక ఆధారాలున్నాయని పేర్కొన్నారు.ఈ కేసులో మరింత లోతుగా దర్యాప్తు చేయనున్నట్లు డీసీపీ స్పష్టం చేశారు. ఈరోజు ఉదయం వైద్యపరీక్షల అనంతరం సికింద్రాబాద్ సిటీ సివిల్ కోర్టు 18వ అదనపు చీఫ్ మెట్రోపాలిటన్ మెజిస్ట్రేట్ ముందు జగ్గారెడ్డిని హాజరుపరిచారు.
jaggareddy kutumbasabhyula paerlatho itarulanu america teesukellaarani, manava akrama ravaanaaku paalpaddaarani.. pakka aadhaaraalathone aayananu arest chesinatlu narthejon dcp sumati telipaaru. mangalavaaram (septembaru 11) media samavesamlo aame maatlaadutuu.. jaggareddy gujaraatheku chendina mugguruni.. tana kutumba sabhyula paerutho akramamgaa americaku pampaarani, indukugaanu vaari nunchi roo. 15 lakshalu teesukunnaarani aame telipaaru. rajakeeya kaksha saadhimpulo bhagamgane jaggaareddini aresse chesaranna aaropanalanu aame khandinchaaru.
sikindrabadsam marchete psk vachina firyaadu meraku.. vichaarana cheyagaa manava akrama ravaanaaku sambandhinchi pakka aadhaaraalu labhinchinatlu aame spashtam chesaru. adhar aadhaaramgaa kesunu chedinchaamannaaru. jaggareddy bharya nirmalaku paseportu unna foto maarchaarani, koothuru jayalakshmi, kumarudu bharathysaireddy puttina tedeelanu tappugaa chuupaarani telipaaru. jaggareddy 2004loo pillala paerita nakili paseportulu sampaadinchaarani aame telipaaru. induku brokerke madhu jaggareddiki sahakarinchaadani dcp telipaaru. ee nakili paseportulatone veesa sampaadinchinatlu aame telipaaru. 2016 janavarilo jaggareddy kotta paseportu pondaarani dcp sumati telipaaru.
jaggareddipai ipc 419, 420, 467, 468, 471, 370 sekshanlatho paatu paseportu chattam 1967 section 12, immigration chattam 1983 section 24 kinda kesu namodu chesamannaru. anni kesulaku sambandhinchi adhikaarika aadhaaraalunnaayani perkonnaru.ee kesulo marinta lothugaa daryaaptu cheyanunnatlu dcp spashtam chesaru. eeroju udayam vaidyapareekshala anantaram sikindrabad city sivil kortu 18va adanapu cheef metropaliton magistrate mundu jaggaareddini haajaruparichaaru.